PLEC DE CLÀUSULES ADMINISTRATIVES PARTICULARS APLICABLE A LA LICITACIÓ PER A LA CONCESSIÓ  DEL SERVEI DEL BAR SITUAT AL RECINTE DE LA PISCINA MUNICIPAL DEL CARRER REGUEROT S/N  DE VALLBONA D’ANOIA.

1.- DADES RELATIVES A LA FASE DE LICITACIÓ I ADJUDICACIÓ 

1.1) Definició de l’objecte del contracte .

És objecte de la concessió el servei del bar situat dins del recinte de la piscina municipal de Vallbona d’Anoia al carrer Reguerot s/n.

La part de l’immoble que ocuparà el servei del bar i que es posarà a disposició del concessionari és l’actualment existent i en l’estat en què es troba.

El concessionari tindrà a la seva disposició el mobiliari i els utensilis que hi ha al local del bar i que estaran detallats a l’inventari que es realitzarà abans del lliurament de les claus al concessionari .

Es transfereix al concessionari el risc operacional a l’execució del contracte  que es realitzarà a risc i ventura del concessionari . 

L’Ajuntament amb independència de les obligacions consignades a aquest plec, conservarà la titularitat de la instal·lació de la qual és objecte la concessió del servei .

La codificació del qual és CPV 55100000-1 : Serveis d’hostaleria . 

1.2) Necessitat i idoneïtat del contracte.

Les necessitats administratives a satisfer, la idoneïtat de l’objecte del contracte, la justificació del procediment, dels criteris d’adjudicació i de la resta de requeriments recollits a la Llei 9/2017, de 8 de novembre, de Contractes del Sector Públic, per la que es transposen a l’ordenament jurídic espanyol les Directives del Parlament Europeu i del  Consell 2024/23/UE i 2014/24/UE, de 26 de febrer de 2014(LCSP) estan acreditats a l’expedient .

1.3) Règim jurídic de la contractació.

El contracte definit té la qualificació de contracte administratiu de concessió de serveis, i el seu règim jurídic es troba construït pel present Plec de Clàusules Administratives Particulars, per la Llei 9/2017, de 8 de novembre, de Contractes del Sector Públic, mitjançant la quan es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/EU de 26 de febrer de 2014, i la seva normativa de desplegament (LCSP), pel Decret Llei 3/2016, de 31 de maig, de mesures urgents en matèria de contractació pública, així com la resta de la normativa legal aplicable. 

1.4) Durada del contracte i possibles pròrrogues.

El contracte tindrà una durada de 10 ( deu ) anys  a comptar des de la formalització del mateix. I serà renovable fins a 25 anys com a màxim, amb una primera pròrroga de 10 anys i una segona de 5 anys més.
1.5) Cànon.

El cànon a abonar pel concessionari serà de 400 euros els mesos de juny, juliol i agost i de 200 euros la resta de mesos.

Aquest cànon està subjecte a l’IVA , pel que als imports esmentats se li afegirà l’IVA corresponent .

Si per una causa de força major a definir per l’ajuntament ( exemple: pandèmia COVID,...) , el bar ha de restar tancat al públic per recomanacions de les autoritats competents, el concessionari quedarà exempt de pagar el cànon mentre el bar estigui tancat per aquestes causes. 

En el cas de tancaments parcials per restriccions horàries, es reduirà el cànon a un preu simbòlic de 50 euros/mes més IVA durant el termini que durin les restriccions horàries .   

1.6) Tramitació de l’expedient i procediment d’adjudicació .

La contractació que es tramitarà de forma ordinària i no està subjecta a regularització harmonitzada, es dura a terme mitjançant procediment obert i adjudicació amb més d’un criteri, en virtut d’allò que estableixen els articles 145,146, 156 a 158 concordants de la LCSP 

1.7) Perfil del contractant 

Per consultar els plecs i la resta de documents relacionats amb la present contractació, així com la composició de la Mesa de contractació, si és procedent, s’ha d’accedit al Perfil del contractant de l’Ajuntament a través de l’adreça de la web municipal : vallbonadanoia.cat  

1.8) Presentació de proposicions .

La documentació per prendre part en la licitació es presentarà dins del termini de 26 ( vint-i-sis) dies naturals a comptar des de la data de publicació de l’anunci al perfil del contractant de l’Ajuntament de Vallbona d’Anoia.

En cas de que el darrer dia sigui inhàbil el termini s’acabarà el primer dia hàbil següent.
Les proposicions es presentaran en la forma, termini i lloc indicats a l’anunci de licitació, mitjançant l’eina Sobre Digital, integrada en la Plataforma de Serveis de Contractació Pública de Catalunya.

Cada licitador/a no podrà presentar més d’una oferta .
La documentació haurà de presentar-se en qualsevol de les llengües cooficials de Catalunya, signada electrònicament.
SOBRE A
Contindrà la documentació administrativa següent:

Declaració responsable, signada pel licitador, de compliment de les condicions establerts legalment per contractar amb el sector públic, d’acord amb el model de l’Annex 1.

SOBRE B
Contindrà la documentació, signada pel licitador, relativa als criteris d’adjudicació  que es detallen a la clàusula 1.10) A) del present plec .

SOBRE C
Contindrà la documentació, signada pel licitador, relativa als criteris d’adjudicació d’avaluació automàtica que es detallen a la clàusula 1.10) B) del present plec .

1.9) Condicions mínimes i mitjans d’acreditació de la solvència econòmica i financera i professional o tècnica i altres requeriments .

El licitador haurà de complir les condicions següents :

A)Tenir capacitat d’obrar, que s’acreditarà :

- Quant a les persones físiques, mitjançant fotocòpia compulsada del DNI o NIE

- Quant a persones jurídiques , mitjançant la fotocòpia compulsada del CIF i escriptura o document de constitució, els estatuts o l’acta fundacional, en els que constin les normes per les que es regula la seva activitat.

B) Estar al corrent del compliment de les seves obligacions tributàries i amb la Seguretat Social, incloent les obligacions tributàries que es tinguin vers l’Ajuntament .

C) Disposar de la solvència econòmica i financera que s’acreditarà mitjançant pòlissa d’assegurança de responsabilitat civil davant de l’Administració i de tercers, amb una cobertura mínima de 300.000 euros, i el corresponent rebut d’estar al corrent del seu pagament .

S’ha de garantir la cobertura de l’assegurança durant tota l’execució del contracte pel que cada any l’adjudicatari haurà de presentar la justificació de la seva renovació .
D)Disposar de la següent solvència professional o tècnica , que s’acreditarà amb:

a) Relació dels principals serveis o treballs realitzats d’igual o similar naturalesa que els que constitueixen l’objecte del contracte.

Serà exigible que es tingui una experiència  mínima acreditada de 12 MESOS.
La documentació acreditativa dels treballs/serveis mínims serà la següent:

 - Quan els treballs o serveis s’hagin realitzat en entitats del sector públic, cal aportar certificats expedits per l’òrgan competent..

- Quan els treballs o serveis s’hagin realitzat en entitats del sector privat, mitjançant un certificat expedit per l’empresa destinatària d’aquets treballs/serveis o a falta d’aquest certificat, mitjançant una declaració signada per l’adjudicatari (persona física) o representat legal en cas de persones jurídiques , acompanyada dels documents en poder seu que acreditin la realització de la prestació.  

b) Acreditar que s’adscriurà al servei un equip de treball de com a mínim dues persones , de les quals almenys una ha de tenir experiència acreditada en treball de cuina a bar o bar restaurant 

La documentació acreditativa del compliment de la capacitat , solvència i altres requisits , únicament s’haurà de presentar pel licitador proposat com a adjudicatari en el termini previst en la clàusula  1.19)  del  present plec i en els termes que es detallin en el requeriment . 

1.10) Criteris d’adjudicació 

Els criteris a tenir en compte a l’hora de considerar quina és la millor proposició seran els que tot seguit s’indiquen , d’acord amb la ponderació que es detalla per a cadascú d’aquests:

A) Criteris que depenen d’un judici de valor ( fins un màxim de 50 punts):
Presentació d’una memòria d’explotació del servei. 

La memòria degudament signada pel licitador, ha de contenir i explicitar de la manera més concreta i clara, les característiques i el sistema d’organització del servei, tals com :

-Definició del negoci i model d’explotació.

-Dotació de maquinaria .

-Pla de màrqueting i captació de clients.

-Serveis oferts .

-Carta de menjars i begudes i preus de venda al públic.

-Activitats complementàries de caràcter social i cultural encaminades a dinamitzar l’espai .

La puntuació que obtindrà cada licitador, en aquest criteri serà la mitjana de la suma de puntuacions de cada membre de la Mesa de contractació .

B) Criteris avaluables de forma automàtica ( 30 màxim  punts ) 
a) Experiència laboral acreditada en l’explotació de bar i/o restaurant .... màxim 15 punts 

Es valorarà a raó 1 punt per mes acreditat, amb un màxim de 15 punts .
-Quan els treballs o serveis s’hagin realitzat en entitats del sector públic, per acreditar-los cal aportar certificats expedits per l’òrgan competent de l’Administració per la que es va prestar el servei.

-Quan els treballs o serveis s’hagin realitzat en entitats del sector privat o de manera autònoma, per acreditar-los cal aportar certificat expedit per l’empresa destinatària d’aquests treballs/serveis o a falta d’aquest certificat, mitjançant una declaració signada pel licitador ( persona física) o representant legal en cas de persones jurídiques , acompanyada dels documents en poder seu que acreditin  la realització de la prestació .

La Mesa de contractació avaluarà que els documents presentats siguin suficients per acreditar la prestació del servei. 

b) Ampliació d’horaris de tancament , fins a un màxim de 15 punts 

La puntuació es distribuirà de la següent manera:

1.- Ampliació de l’horari d’hivern , fins a un màxim de 12 punts

-Dilluns, dimarts ,dimecres i divendres, per cada àpat d’esmorzars o dinars en què s’ampliï l’horari de tancament de la instal·lació establert al plec de clàusules particulars es puntuarà amb 1 punt per àpat amb un màxim de 8 punts .

( exemple , si el licitador declarà que farà esmorzars el dilluns i dimarts, i dinars els dimecres i divendres , obtindria 4 punts )

- Els dijous, per cada àpat d’esmorzar, dinar o sopar en que s’ampliï l’horari de tancament de la instal·lació establert al plec de clàusules particulars, es puntuarà amb 2 punts per àpat, amb un màxim de 4 punts .

 ( exemple , si el licitador declara que farà sopars els dijous, obtindria 2 punts )

2-Ampliació de l’horari d’estiu, del matí (esmorzars) fins al vespre ( sopars)...3 punts

Aquest criteri s’acreditarà mitjançant declaració jurada del licitador.

C) Entrevista personal , amb una puntuació màxima de 20 punts .  No s’ha d’aportar cap documentació . 
1.11) Criteris de desempat 

En cas d’empat en la puntuació total entre dos o més proposicions es resoldrà mitjançant l’aplicació dels següents criteris segons l’ordre que a continuació es detalla:

1r- Major número d’activitats socials o culturals incloses en la memòria de la explotació.
2r.- Puntuació a l’entrevista. 

3r.-Major número d’aliments saludables oferts en la carta de menjars i begudes . 

Si no obstant persisteix l’empat, aquest es resoldrà per sorteig .  

1. 12  ) Mesa de contractació 
La Mesa de contractació estarà presidida per un membre de la Corporació, i formaran part d’ella, com a vocals, la secretària interventora, així com aquells altres persones que es designin per l’òrgan de contractació entre el personal laboral al servei de la Corporació,  membres electes de la mateixa, o es demani algun tècnic d’altre Ajuntament perquè en formi part , sense que el seu nombre, en total, sigui inferior a tres. Els membres electes que, en el seu cas, formin part de la Mesa de contractació no podran ser més d’un terç del total de membres de la mateixa . Actuarà com a secretari la persona designada entre el personal laboral als servei de la Corporació .

1. 13 ) Classificació de les propostes .

La Mesa de contractació es constituirà a les 9 hores del primer dilluns hàbil desprès de la finalització del termini de presentació de les proposicions, i procedirà en primer lloc a l’obertura del sobre A que conté la declaració jurada.
La Mesa podrà concedir, si ho estima convenient, un termini no superior a tres dies naturals perquè el licitador corregeixi els defectes o omissions esmenables en la declaració .

No obstant, encara que es donés aquest cas, es seguirà amb el procés i es procedirà a l’obertura i examen dels sobres B  i puntuar els criteris presentats .

Seguidament es passarà a obrir els sobres C i puntuar els criteris presentats.

En darrer lloc es procedirà a fer les entrevistes als licitadors .

La Mesa podrà sol·licitar els informes tècnics que consideri pertinents .

Una vegada examinades les proposicions i efectuada l’entrevista, la Mesa classificarà per ordre decreixent , les proposicions presentades i farà la proposta d’adjudicació.
1.14) Termini per a l’adjudicació 

L’adjudicació es realitzarà dins del termini de dos ( 2 ) mesos a comptar des de la data d’obertura de les proposicions rebudes .
1.15)Variants .

No s’admeten variants.

1.16) Garantia provisional.
No s’exigeix la constitució de garantia provisional, de conformitat amb allò que disposa l’article 106 de la LCSP.

1.17) Garantia definitiva .

La garantia definitiva que haurà de dipositar l’adjudicatari del contracte serà per import de 3.200 euros i es podrà presentar mitjançant qualsevol de les formes previstes a l’article 108.1 de la LCSP.

1.18) Responsabilitats a que estan afectes les garanties .

La garantia definitiva respondrà dels següents conceptes:

a)De l’obligació de formalitzar el contracte en termini.

b)De la correcte execució de les prestacions contemplades al contracte , de les despeses originades a l’Administració per la demora del contractista en el compliment de les seves obligacions, i dels danys i perjudicis ocasionats a la mateixa amb motiu de l’execució del contracte o pel seu incompliment, quan no procedeixi la resolució.

c) Dels pagaments del cànon i subministraments que quedessin pendents en el moment de finalització de la concessió . 

d) La incautació que pugui decretar-se als casos de resolució del contracte, d’acord amb el que s’estableixi al plec o estigui establert en la Llei de contractes del Sector públic. 

1.19) Presentació de documentació pel licitador proposat com a adjudicatari i adjudicació contracte
El licitador proposar com a adjudicatari, abans de l’adjudicació i dins del termini de deu (10) dies hàbils comptadors des de l’endemà de la recepció del requeriment que preveu l’article 150.2 de la LCSP, haurà de presentar la documentació justificativa de:

■Acreditar la constitució de la garantia definitiva.

■Presentar els documents següents :

a) La documentació que acrediti la personalitat de l’empresari, mitjançant còpia compulsada del DNI o document que el substitueixi , en cas de que sigui persona física.

En cas de que no actuï en nom propi o es tracti de societat o persona jurídica, a més del seu DNI, haurà d’aportar l’escriptura de nomenament de caràcter social  o bé el poder notarial per representar a la persona o entitat , i escriptura de constitució o d’adaptació, si escau, de la societat o entitat i/o aquella en què consti el darrer objecte social vigent, en el qual hauran d’estar compreses les prestacions objecte del contracte

Així mateix, els actes i acords continguts en les escriptures abans assenyalades hauran d’estar inscrits en el registre adient quan la inscripció esmentada els sigui exigible. En el cas que no ho fos, la capacitat d’obrar s’acreditarà mitjançant escriptura o document de constitució, estatuts o acte fundacional, inscrits, si s’escau, en el registre oficial corresponent . 
Caldrà que la documentació que acrediti la representació i les facultats del licitador  proposar com adjudicatari sigui validada per la secretària de l’Ajuntament .

Les empreses no espanyoles d’Estats membres de la Unió Europea o dels Estats signataris de l’acord sobre l’Espai Econòmic Europeu hauran d’acreditar la seva capacitat d’obrar, en els termes d’allò que disposen els articles 67 i 84 de la LCSP.

La capacitat d’obrar de la resta de les empreses estrangeres s’acreditarà de conformitat amb el que disposen els articles 68 i 84 de la LCSP.

b)Els certificats acreditatius de trobar-se al corrent del compliment de les seves obligacions tributaries i amb la Seguretat Social. 

c)La documentació que acrediti la solvència econòmica i financera i tècnica i professional en els termes fixats a la clàusula 1.9) del plec.

d)En relació amb l’impost sobre activitats econòmiques (UAE) i segons els supòsits següents :

■En cas d’estar exempt : 1) el  document d’alta relatiu a l’epígraf corresponent a l’objecte del contracte i 2) una declaració responsable on consti que està exempt de pagament i no s’ha donat de baixa de la matricula de l’impost. 

■En cas d’estar subjecte a l’IAE i no estar exempt d’aquest impost s’haurà de presentar : 1) el document d’alta relatiu a l’epígraf corresponent a l’objecte i 2) el rebut de l’impost del present exercici o de l’exercici anterior en el cas que no hagués finalitzat el termini de pagament i 3)una declaració responsable de no haver-se donat de baixa de la matricula de l’import .

En cas de que s’hagués donat d’alta a l’epígraf dins de l’any en curs, haurà d’acreditar el pagament dins del termini .

e)La documentació acreditativa de la resta de circumstancies consignades en les declaracions responsables aportades i la resta que sigui exigible.

En el cas de no presentar-se la documentació en el termini previst, s’entendrà que el licitador ha retirat la seva oferta, i es procedirà a requerir la mateixa documentació al licitador següent, per l’ordre en què hagin quedat classificades les ofertes .

L’òrgan de contractació adjudicarà el contracte dins dels cinc dies hàbils següents a la recepció de la documentació presentada per al licitador proposat com adjudicatari..

No pot declarar-se deserta la licitació si existeix alguna proposició que sigui admissible d’acord amb els criteris que figuren al plec. 

1.20) Formalització del contracte.

En tractar-se d’un contracte no susceptible de recurs especial , l’adjudicatari s’obliga a formalitzar-lo dins del termini de 15 ( quinze ) dies hàbils a comptar de l’endemà de la recepció de la notificació de l’adjudicació .

En el supòsit que l’adjudicatari sigui una unió temporal d’empreses, aquesta haurà d’estar formalment constituïda abans de la formalització del contracte.  

2.- DADES RELATIVES A LA FASE D’EXECUCIÓ

2.1) Drets i obligacions de les parts 

Els drets i les obligacions de les parts seran, a més dels indicats en les clàusules de les dades específiques del contracte, aquelles que resultin de la documentació contractual i la normativa aplicable i, en particular, els següents:

A) Drets del concessionari

1.- Gaudir de l’ús del local destinat a bar que es troba dins de les instal·lacions de la piscina .

2.- Utilitzar els béns adscrits al servei.


3.- Cobrar directament dels usuaris la retribució de les prestacions  dels servei. 

4.- Gestionar i explotar l’activitat del bar amb la única finalitat de prestar al públic el servei de bar. 

5.- Obtenir de  l’Ajuntament, si fos necessari, el manteniment en la pacífica possessió contra qualsevol pertorbació  de fet o dret que se li causés.

B) Obligacions del concessionari 

1.- Obligació de pagar el cànon establert en el present plec . A aquest fi, abans de formalitzar el contracte, l’adjudicatari haurà de portar a l’Ajuntament el full de dades bancàries d’un compte del que sigui titular,  conformat per l’entitat bancària .

2.- Subscriure una assegurança que cobreixi la responsabilitat civil pels danys a tercers, amb un mínim assegurat de 300.000 euros, havent de justificar, cada any dins del termini del contracte, que s’està al corrent de pagament de la pòlissa .

3.- Obligació de conservar les instal·lacions, maquinària i mobiliari, en perfecte estat de manteniment, netedat i higiene. Aquesta obligació s’estén als sanitaris i a la neteja exterior de la terrassa  annexa al bar , del voltant més pròxim al bar i del magatzem . 

Les reparacions i/o substitucions per avaria o finalització de la vida útil dels elements adscrits al servei aniran a càrrec del concessionari .

En el cas de que el concessionari comprès maquinària, mobiliari o estris que no estiguessin adscrits a la concessió inicial i que no fossin objecte de substitució d’alguns d’ells , al termini de la concessió els podrà prendre, però no tindrà dret a cap tipus d’indemnització en cap moment.
4.- Seran a càrrec del concessionari totes les despeses derivades de les reparacions que siguin necessàries pel mantenir les instal·lacions en bon estat d’ús i manteniment.

5.- El concessionari haurà de prestar el servei ininterrompudament durant el termini de duració del contracte, segons les següents estipulacions:

a) Els mesos de juny-juliol-agost -setembre , el servei s’haurà de prestar tots els dies i com a mínim dins de l’horari d’obertura de la piscina municipal, que és d’11 a 19:30 hores.

b) La resta de mesos de l’any pot haver llibertat en dies d’obertura i d’horaris, però obligatòriament haurà de prestar-se el servei els divendres al vespre, i tot el dia de dissabte i diumenge. I el dia de descans setmanal no pot coincidir amb el de tancament de l’algun altre establiment de bar-restauració del municipi.
c) No pot haver vacances del bar mentre estigui oberta la piscina municipal i aquestes s’hauran de fer en dos períodes de 15 dies, que s’hauran de comunicar prèviament a l’Ajuntament .
6.- Facilitar en qualsevol moment a l’Ajuntament de Vallbona d’Anoia la inspecció del servei per tal de verificar el funcionament normal i correcte del servei.

7.- El contracte solament tindrà efectes entre l’Ajuntament de Vallbona d’Anoia i el concessionari i no alterarà les situacions jurídiques privades entre les parts i tercers.

8.- Exercir el servei per ell mateix, amb la prohibició absoluta de traspassar-lo, arrendar-lo o cedir-ne l’ús a tercers en qualsevol de les formes legalment establertes .

La infracció d’aquesta obligació produirà de ple dret la resolució immediata del contracte.

9.- El concessionari està obligat a prestar els servei amb diligència, inclosa la correcta atenció als usuaris .

10.- Respondre davant tercers dels danys produïts de qualsevol tipus que puguin produir-se a persones o coses com a conseqüència de la prestació del servei, per actes propis o dels seus treballadors, llevat que el dany sigui produït per causes imputables a l’Administració.  Per aquesta obligació , respon l’obligació de subscriure la pòlissa de responsabilitat civil a que fa referència les clàusules 1.9) C) i 2.1) B.2.
11.- El concessionari haurà d’estar i mantenir-se durant tot el contracte al corrent en el pagament de les seves obligacions tributàries i amb la seguretat social. Així com complir amb la normativa en matèria laboral, de seguretat de la salut en el treball i normativa relacionada als espectacles públics i activitats recreatives .

L’Ajuntament pot requerir al concessionari en qualsevol moment la presentació de documentació que justifiqui el compliment d’aquestes obligacions .
12.- Disposar del  preceptiu llibre de reclamacions .

13.- Complir amb les prescripcions que es prevegin a la normativa vigent en matèria de protecció de dades de caràcter personal.

14.- No efectuar cap obra, ni realitzar o modificar cap instal·lació de l’establiment sense la corresponent autorització de l’Ajuntament .

En cas que s’autoritzés per l’Ajuntament , les obres no es podrien realitzar dins del període d’obertura de la piscina, i una vegada acabada la concessió quedarien en poder de l’Ajuntament, sense tenir el concessionari cap dret a indemnització .

15.- Aniran a càrrec del concessionari les despeses de llum i aigua del bar, pel que mensualment una persona de l’Ajuntament farà les lectures dels comptadors i es passarà al cobrament en el mateix moment que es passi el cobrament del cànon , que es farà carregant les despeses en el compte bancari que el titular de la concessió hagi comunicat a l’Ajuntament mitjançant el formulari que se li proporcionarà .

16.- Aniran a càrrec del concessionari el pagament dels tributs que es derivin del contracte, incloent la taxa de la prestació del servei de recollida, transport i tractament del residus comercials, que es carregarà al compte bancari del concessionari dins del període de pagament  de cada any . 

 17.- El personal dependent del titular de la concessió no es considerarà en cap cas com a personal de l’Ajuntament de Vallbona d’Anoia . El concessionari es farà càrrec de les responsabilitats derivades de les relacions jurídiques –laborals amb el seu personal , i la seva situació i retribució es regirà per la legislació laboral i aniran al seu càrrec exclusiu . Així mateix haurà de complir la normativa de seguretat i salut de prevenció de riscos laborals.

18.- En el cas de que  el concessionari vulgui telèfon afectat al servei , totes les despeses aniran al seu càrrec , tant d’alta del servei com de les quotes corresponents . 

19.- Obligació de complir la normativa d’higiene i seguretat alimentària, poden ser requerit per l’Ajuntament perquè acrediti documentalment el compliment de les obligacions assenyalades a la normativa aplicable .

20.- En cap cas podrà el concessionari establir dins del bar, elements o instal·lacions , ja siguin de caràcter permanent o provisional, per activitats alienes a l’objecte de la concessió, o encara que hi guardessin relació, poguessin desprestigiar o degradar la finalitat d’aquell.

21.- El concessionari no podrà acumular dins del local maquinària , mobles o elements relacionats amb la concessió que impedeixin la transparència del bar, ni tampoc envair l’espai adjacent del local amb jocs mecànics infantils, caixes cadires o altres elements .

La instal·lació d’elements complementaris necessitarà l’autorització prèvia de l’Ajuntament.

22.- Vetllar pel consum responsable de begudes alcohòliques en el recinte. En especial tindrà en compte les prohibicions de venda de tabac al recinte i de consum de begudes alcohòliques als menors. Complir sota la seva exclusiva responsabilitat, la normativa vigent en quan a la venda de tabac i begudes alcohòliques .

23.- Els productes i utensilis per a la realització dels diferents treballs de neteja i desinfecció de les instal·lacions hauran de ser homologats i no tòxics .

24.- El concessionari serà l’únic responsable en tots els ordres, cas de produir-se qualsevol tipus de toxinfecció degut a l’incompliment de l’anterior apartat quedant exclosa la responsabilitat de l’Ajuntament .

25.- El personal haurà d’estar en possessió del carnet de manipulador d’aliments en vigor. 

26.- No pot emmagatzemar substàncies perilloses, inflamables, verinoses o prohibides per la legislació vigent en aquesta matèria .

27.- Retornar, un cop finalitzada la concessió, com a mínim en el mateix estat i situació que es va començar, tot el  material i elements dipositats a l’inici de l’activitat i que consten en l’inventari que es realitzarà en el moment del lliurament de les claus.

28.- El concessionari es farà càrrec d’abonar les despeses derivades de l’adequació de qualsevol llei o disposició obligui a adoptar en les instal·lacions de la concessió . 

29.- Abonar al seu càrrec les despeses de  materials fungibles necessaris per la prestació del servei de bar i els d’higiene i neteja del local i les seves immediacions .

30.-Mantenir en perfecte estat la porció de domini públic utilitzat com tots eles elements que l’ocupen .

31.- Es prohibeix expressament la instal·lació d’altaveus per part del concessionari que puguin molestar al veïnat, excepte casos excepcionals que podrà autoritzar l’Ajuntament .

32- El concessionari haurà de vetllar per la bona utilització dels espais públics col.lindants, posant en coneixement de l’Ajuntament qualsevol acte de deteriorament de les instal·lacions objecte de concessió .

33.- El concessionari és responsable de la custòdia de les claus de l’establiment i d’activar i desactivar el funcionament dels sistemes de tancament i seguretat ( portes, persianes, etc.) havent de comunicar a l’Ajuntament qualsevol incidència al respecte d’aquest funcionament que pugui afectar a l’accés o seguretat del local.

34- Per aquells esdeveniments extraordinaris que volgués realitzar el concessionari en l’àmbit de bar i la seva explotació, caldrà  sol·licitar autorització expressa de l’Ajuntament amb una antelació  mínima de dues setmanes.

C) Potestats de l’Ajuntament

Amb caràcter general, a més de les potestats que confereix la legislació vigent, l’Ajuntament de Vallbona d’Anoia tindrà les següents :

1.- Tenir en tot moment la titularitat del servei.

2.- Fiscalitzar la gestió del concessionari . A aquest efecte, l’Ajuntament pot inspeccionar el servei, les instal·lacions, els locals,  les possibles obres que s’executen i la documentació relacionada amb l’objecte de la concessió, i dictar ordres per mantenir o restablir la prestació corresponent .

3.- Extingir el contracte per qualsevol de les causes previstes a l’ordenament .

D) Obligacions de l’Ajuntament

Amb caràcter general seran les següents :

a)Atorgar al concessionari la protecció adequada per tal que pugui prestar el servei degudament.

 b) Indemnitzar al concessionari pels danys i perjudicis que li ocasioni l’assumpció directa de la gestió del servei quan es produeixi per motiu d’interès públic, que determini el rescat de la concessió, sempre que no sigui per causes imputables al concessionari , o en cas de supressió del servei .

2.2) Resolució d’incidències 

1.- Si sorgeixen discrepàncies interpretatives entre la Corporació i el concessionari respecte del contracte, prèvia audiència del concessionari, les resoldrà la Corporació amb caràcter immediatament executiu , en ús de la prerrogativa d’interpretació dels contractes que la legislació li confereix.

2.- Si el concessionari formalitza la seva discrepància mitjançant un escrit presentat al registre de la corporació, i transcorren 15 dies hàbils sense que hi hagi recaigut resolució expressa en aquest respecte, s’entendrà desestimada la petició 

3.- En cas d’interpretació, l’oposició expressa del concessionari determinarà que, prèviament al pronunciament definitiu de l’òrgan de l’Ajuntament que té competència, aquest hagi de sol·licita dictamen a la Comissió Jurídica Assessora de la Generalitat de Catalunya en els casos que siguin legalment procedents
2.3) Condicions especials d’execució

El concessionari ha de garantir la afiliació i alta en la Seguretat Social de les persones treballadores destinades a l’execució del contracte. Aquesta obligació s’entendrà a tot el personal subcontractat pel contractista principal destinat a l’execució del contracte. A efectes de comprovació, el concessionari haurà de remetre a l’òrgan de contractació, quan aquest ho sol·liciti, una declaració en què constin les dades que permetin comprovar aquest compliment. 

Aquesta condició es considera com a obligació essencial , i el seu incompliment pot ser causa de resolució del contracte.

2.4) Causes de resolució.

Són causes de resolució del contracte.:

a)El fet d’incórrer el concessionari en qualsevol de les causes de prohibició per contractar amb l’Administració Pública estipulades a l’article 71 de la LCSP

b) L’incompliment de l’obligació del deure de confidencialitat respecte a les dades o antecedents que no essent públics o notoris estiguin relacionats amb l’objecte del contracte.

c) L’incompliment de l’obligació de disposar d’una pòlissa d’assegurança de responsabilitat civil per un import mínim de 300.000 euros , i de justificar la seva vigència cada any durant el termini del contracte. 

d) La mort o incapacitat sobrevinguda del contractista individual o la extinció de la personalitat jurídica de la societat contractista, sense perjudici del que preveu a l’article 98 relatiu a la successió del contractista. 

e) La declaració de concurs o la declaració  d’insolvència en qualsevol altre procediment.

f) El mutu acord entre l’Ajuntament i el concessionari .

g) L’incompliment de l’obligació principal del contracte, així com de la resta d’obligacions assenyalades en el plec de clàusules o per infracció de les condicions establertes per disposicions legals o reglamentàries .
h) L’impagament , durant l’execució del contracte, dels salaris per part del contractista als treballadors que participessin en la mateixa, o l’incompliment de les condicions establertes als convenis col·lectius en vigor per aquests treballadors , també durant l’execució del contracte.
i) La impossibilitat d’explotació del servei com a conseqüència d’acords adoptats per l’Ajuntament amb posterioritat al contracte.

j) Les actuacions del concessionari que impedeixin o disminueixin les potestats de direcció i de control del servei que corresponen a l’Ajuntament.

k) Renúncia del concessionari, amb comunicació amb una antelació mínima de quatre mesos.

l) Per resolució judicial 

ll) L’incompliment de la resta d’obligacions essencials qualificades com tales al plec .

m) La resta que disposi la normativa aplicable .

2.5) Aplicació i efectes de la resolució del contracte.

Per a l’aplicació de les causes de resolució i els efectes d’aquesta , serà d’aplicació el disposat als articles 212 ,213  i 295 de la LCSP .
2.6) Extinció del contracte.

El contracte s’extingirà pel seu compliment –termini de durada- o por resolució, acordada d’acord amb la normativa de contractes . 

2.7) Reversió .
El contractista s’obliga amb l’Ajuntament a continuar prestant el servei desprès de finalitzar el termini del contracte, sempre que l’òrgan de contractació no disposi el contrari , fins que no tingui lloc una nova adjudicació o es resolgui prestar-lo per un altre sistema o forma de gestió o s’acordi una nova prorroga al concessionari segons la clàusula 1.4). La pròrroga a que s’obliga el concessionari no pot ser superior a sis mesos. Durant aquesta són d’aplicació les mateixes normes que estableix aquest plec.

Una vegada finalitzat aquest termini especial de pròrroga , es procedirà a la reversió i en aquest cas:
a) El contractista haurà de lliurar les instal·lacions a que està obligat i en estat de conservació i funcionament adequats .

b) En el termini d’un mes abans de la finalització de la concessió, el responsable del contracte designat per l’Ajuntament adoptarà les disposicions encaminades a que el lliurament dels béns se verifiqui en les condicions convingudes, pel que procedirà a inspeccionar l’edifici i el conjunt de les instal·lacions i vigilar la seva conservació , per tal de mantenir-les en les òptimes condicions de reversió a l’Ajuntament.

Si s’haguessin de fer obres o reparacions a càrrec del concessionari perquè es pugui fer la reversió en perfecte estat, i aquests no les fes, las haurà de fer l’Ajuntament a càrrec de la garantia consignada i, si el cost excedís de la mateixa, s’utilitzarà la via de constrenyiment pel seu cobrament .

c) Els béns afectes a la concessió que hagin de revertir a l’Ajuntament no podran ser objecte d’embargament . 

d) Al termini de la concessió, si el concessionari tingues algun rebut impagat , el seu import es deduirà de la garantia definitiva .

d) En el moment del lliurament de les instal·lacions a l’Ajuntament, es realitzarà l’inventari per tal de comprovar si falta algun element de l’inventari originari ( el que es farà a l’inici de la concessió en el moment del lliurament de les claus ) i es tornaran les claus .

Aquest lliurament s’ha de fer en el termini màxim de quinze dies hàbils a comptar des de la data de finalització del contracte , incloses les pròrrogues detallades . 

La totalitat de les obres i instal·lacions revertiran a l’Ajuntament , al finalitzar la concessió, sigui quina sigui la causa . 

2.8) Desallotjament 

Transcorregut el termini, declarada la extinció o per qualsevol causa declarada per l’Ajuntament, el concessionari haurà de desallotjar els béns objecte de la mateixa, en les condicions que s’indiquen a la clàusula anterior, deixant lliure la instal·lació i en perfecte estat de funcionament .

Si no ho fes voluntàriament s’efectuarà el llançament.

2.9) Rescat de la concessió o supressió del servei 

L’Ajuntament es reserva el dret de deixar sense efecte la concessió abans del venciment, si ho justifiquessin circumstàncies sobrevingudes d’interès públic, mitjançant la indemnització al concessionari dels danys que li causessin, o sense ella quan no procedís. En el cas  que es donés aquest supòsit , el concessionari hauria de desallotjar el bar i deixar-lo lliure i a disposició de l’Ajuntament dins del termini d’un mes comptat a partir de la notificació  de l’acord de rescat o de supressió. De no fer-ho així, perdrà, si escau, el dret a indemnització . 
2.10) Confidencialitat de la informació 

La declaració de confidencialitat dels licitadors ha de ser necessària i proporcional a la finalitat o interès que es vol protegir i ha de determinar de forma expressa i justificada els documents que considerin confidencials . No s’admeten declaracions genèriques o no justificades del caràcter confidencial.

No tenen en cap cas caràcter confidencial les dades incloses en la declaració responsable presentada pel licitador en relació al compliment de les obligacions per contractar. 

El contractista haurà de respectar el caràcter confidencial de la informació a la qual tingui accés a causa de l’execució del contracte.

El deure de confidencialitat tindrà una vigència de cinc anys a comptar des de el coneixement de la informació de referència.

De conformitat amb l’article 133.1 de la LCSP, l’òrgan de contractació no podrà divulgar la informació facilitada pels licitadors i designada, de forma expressa i justificada, per aquests com confidencial . 

2.11) Responsable del contracte.

Es designarà per l’òrgan de contractació a un responsable del contracte, que actuarà en defensa del interès general per obtenir i per verificar el compliment de les obligacions del concessionari , especialment en allò a que es refereix la qualitat en la prestació del servei .

A aquest responsable li correspondrà supervisar l’execució del contracte i adoptar les decisions i dictar instruccions necessàries amb el fi d’assegurar la correcta realització de la prestació pactada .  
ANNEX 1

DECLARACIÓ RESPONSABLE

“ EN /NA........................................................ amb NIF núm.  ........... en nom propi/ en representació de l’empresa................, en qualitat de ........., i segons escriptura pública autoritzada davant notari.........., en data..... i amb número de protocol...../ o document......., amb CIF núm........, domiciliada a ........., carrer......... núm. ....  , opta a al contractació relativa a la concessió administrativa del servei de bar situat al recinte de la piscina municipal del carrer Reguerot s/n de Vallbona d’Anoia ,
DECLARA RESPONSABLEMENT :

a)Que les facultats de representació que ostenta són suficients i vigents ( si actua per representació) : que reuneix totes i cadascuna de les condicions establertes legalment i no incorre en cap de les prohibicions per contractar amb l’Administració previstes a l’article 71 de  LCSP.

b)Que es troba al corrent del compliment de les obligacions tributàries i amb la Seguretat Social.

c)Que disposa de l’habilitació empresarial o professional ,així com de solvència econòmica i financera i tècnica o professional exigides en els termes de la clàusula1.9)  del present plec. 

d)Que atorga de forma expressa l’acceptació de la següent adreça de correu electrònica......... com a mitjà de notificació en el procés de contractació. Així mateix, la persona de contacte serà................ amb el número de telèfon..........

e)Que, cas de resultar proposat com a adjudicatari, es compromet a aportar l documentació assenyalada en la clàusula 1.19)   del present plec .

(Lloc, data, signatura i segell )
Vallbona d’Anoia a la data de la signatura electrònica 

L’Alcaldessa 

